Lev Jakubinski
Lev Petrovitš Jakubinski (vene keeles Лев Петрович Якубинский; 1. august 1892 Kiiev – 23. august 1945 Leningrad) oli vene keeleteadlane, Baudouin de Courtenay õpilane. 1909. aastal astus ta Kiievi ülikooli filoloogiateaduskonda, seejärel õppis Peterburi ülikoolis, mille lõpetas 1913. Samas ülikoolis kaitses ta doktoriväitekirja ja töötas professorina. Lev Jakubinski oli Peterburi Poeetilise Keele Uurimise Seltsi(ru) liige ja töötas võrdlev-ajaloolise keeleteaduse alal. Ta tegi muu hulgas koostööd Nikolai Marriga.